# Opis predmetu zákazky

Predmetom zákazky je externé zabezpečenie služieb spojených s prípravou a realizáciou recertifikácie systému manažérstva proti korupcii (ďalej len SMPK) podľa normy ISO 37001:2017 akreditovaným subjektom a výkon dozoru nad certifikovaným systémom manažérstva v organizácií verejného obstarávateľa.

Predmetom recertifikácie je činnosť verejného obstarávateľa, t.j. správa lesného a iného majetku štátu vo vlastníctve Slovenskej republiky a ostatných činností v zmysle obchodného registra. Verejný obstarávateľ sa skladá z generálneho riaditeľstva so sídlom v Banskej Bystrici a 14 organizačných zložiek v rámci celého Slovenska.

Norma ISO 37001:2017 špecifikuje požiadavky a poskytuje usmernenia pre vytvorenie, implementáciu, udržiavanie, prehodnotenie a zlepšovanie systému manažérstva proti korupcii. Systém môže byť samostatný alebo integrovaný do celkového systému manažérstva. Zaoberá sa nasledovnými činnosťami organizácie: podplácanie vo verejnom, súkromnom a neziskovom sektore, úplatkárstvo organizáciou, úplatkárstvo zo strany personálu organizácie alebo v jeho prospech, úplatkárstvo zo strany obchodných partnerov organizácie alebo v jej prospech, úplatkárstvo organizácie, úplatkárstvo personálu organizácie vo vzťahu k činnosti organizácie, úplatkárstvo obchodných partnerov organizácie vo vzťahu k činnosti organizácie, priame a nepriame úplatkárstvo.

Od víťazného uchádzača, resp. poskytovateľa služby sa vyžaduje vykonanie činností:

1. Audit súčasného stavu dokumentácie SMPK vo vzťahu k požiadavkám normy 37001:2017.
2. Audit organizácie obstarávateľa v zmysle porovnania súčasného stavu s požiadavkami normy 37001:2017.
3. Vyhodnotenie činností a) a b) a odovzdanie písomnej správy verejnému obstarávateľovi o zistenej miere zhody jeho SMPK s požiadavkami normy ISO 37001 a prípadných nevyhnutných nápravných opatreniach v tomto systéme na dosiahnutie akceptovateľnej zhody s týmito požiadavkami.
4. Vydanie obstarávateľovi za predpokladu, že obstarávateľ spĺňa podmienky podľa uvedenej normy na dobu platnosti tri roky Certifikát v dojednanom rozsahu činností obstarávateľa ma o registrácii certifikátu v akreditovanom systéme Slovenskej republiky – SNAS a certifikačnej značky v prípade úspešného dokončenia auditu.
5. Vykonanie a vyhodnotenie dozorných auditov vykonávaných v ročných intervaloch vyplývajúcich z podmienok pre udržanie platnosti certifikátu a odovzdanie písomnej správa o tomto audite.

Popis hlavných činností:

* vykonanie auditu (1x recertifikačný audit, 1x dozorný audit do 12 mesiacov od recertifikácie a 1x dozorný audit do 24 mesiacov od recertifikácie,
* vypracovanie správ z auditu,
* udelenie a používanie certifikátu pre zavedený systém manažérstva proti korupcii po dobu 3 rokov,
* používanie certifikačnej značky certifikačného orgánu na propagačných materiáloch obstarávateľa po dobu platnosti certifikátu

Dokumentácia predmetných SMPK bude vedená formou papierovou/elektronickou, audit bude vykonaný a správy vypracované v slovenskom jazyku.

Minimálne požadované výstupy certifikácie:

* Vypracovaná správa z recertifikačného auditu
* Udelené certifikáty (v slovenskom a anglickom jazyku)
* Vypracovaná správa z dozorného auditu